Харилцаа холбооны зохицуулах хорооны даргын

2024 оны 03 дугаар сарын 29-ний өдрийн

А/93 тоот тушаалын Наймдугаар хавсралт

**ШУУДАНГИЙН ҮЙЛЧИЛГЭЭ ЭРХЛЭХ ТУСГАЙ ЗӨВШӨӨРӨЛ ЭЗЭМШИГЧИЙН**

**МЭДЭЭНИЙ** **(З-ХХ-СИҮ) МАЯГТ НӨХӨХ ЗААВАР**

Шуудангийн үйлчилгээ эрхлэх тусгай зөвшөөрлийн хүрээнд шуудангийн үйлчилгээ эрхлэгч аж ахуйн нэгж, байгууллага нь Харилцаа холбооны зохицуулах хорооноос баталсан “Шуудангийн үйлчилгээний зах зээлд шударга өрсөлдөх нөхцөлийг бүрдүүлэх журам”-ын 4.3-д заасны дагуу өөрийн үйл ажиллагаатай холбоотой тухайн жилийн тайлан, мэдээг дараа оны 2 дугаар сарын 20-ны дотор, хагас жилийн тайлан, мэдээг тухайн оны 8 дугаар сарын 1-ний дотор маягтад тодорхойлсон үзүүлэлтийн дагуу <http://statistics.crc.gov.mn> хаягаар нэвтэрч, Зохицуулах хороонд ирүүлнэ.

***Тайлант хугацаа*** *гэж жилийн эцсийн тайлан, мэдээний хувьд өмнөх оны 01 дүгээр сарын 01-ний өдрөөс 12 дугаар сарын 31-ний өдрийг хүртэлх хугацааг, хагас жилийн тайлан, мэдээний хувьд тухайн жилийн 01 дүгээр сарын 01-ний өдрөөс 6 дугаар сарын 30-ны өдрийг хүртэлх хугацааг ойлгоно.*

**МАЯГТЫН НЭР ТОМЪЁО, ТОВЧЛОЛЫН ТАЙЛБАР**

***НДШ*** *гэж нийгмийн даатгалын шимтгэлд төлсөн нийт дүнг ойлгоно.*

***ААНОАТ*** *гэж аж ахуйн нэгжийн орлогын албан татварт төлсөн нийт дүнг ойлгоно.*

***НӨАТ*** *гэж аэмэгдсэн өртгийн албан татварт төлсөн нийт дүнг ойлгоно.*

***ХХОАТ*** *гэж хувь хүний орлогын албан татварт төлсөн нийт дүнг ойлгоно.*

***БНҮҮ сан*** *гэж бүх нийтийн үүргийн санд төвлөрүүлсэн хөрөнгийн хэмжээг ойлгоно.*

1. **ХАЯГИЙН ХЭСЭГ**

Тусгай зөвшөөрөл эзэмшигч аж ахуйн нэгж, байгууллагын нэр, регистрийн дугаарыг улсын бүртгэлийн гэрчилгээнд тусгагдсанаар товчлохгүйгээр нөхнө. Тусгай зөвшөөрөл эзэмшигчийн оршин байгаа байр, хороо, сум, дүүрэг, аймаг, нийслэлийн нэрийг бичиж, Монгол Улсын засаг, захиргаа, нутаг дэвсгэрийн нэгжийн кодоос тохирох кодыг тус тус нөхнө.

Тусгай зөвшөөрөл эзэмшигч аж ахуйн нэгж, байгууллагын утасны дугаар, цахим шуудангийн хаяг болон тайлан, мэдээг хариуцан бөглөх ажилтны овог нэр, албан тушаал, утасны дугаар, цахим хаягийг тус тус нөхнө.

1. **ҮНДСЭН ҮЗҮҮЛЭЛТ**

**БАГАНА:Г** ХХЗХ-ны даргын 2022 оны А/335 тоот тушаалаар батлагдсан “Тусгай зөвшөөрөл эзэмшигчээс мэдээ, тайлан бүрдүүлэх, түгээхэд баримтлах журмын 9,2-т заасны дагуу “Н1- Нууц гэж үзэх ба ийм тэмдэглэл бүхий үзүүлэлтийг Зохицуулах хороо зөвхөн өөрийн үйл ажиллагаанд ашиглана.”, “Н2- Нээлттэй мэдээлэл гэж үзэх ба аж ахуйн нэгжийг дурдаж, нийтэд мэдээлж болно.”

**БАГАНА:1** Тухайн үзүүлэлтийн утгыг нөхнө. Ингэхдээ хэмжих нэгж тус бүрийг нягтлах.

**БАГАНА:2** Тухайн үзүүлэлт тус бүрд нэмэлт тайлбар, тодруулга бичиж тэмдэглэх шаардлагатай тохиолдолд тэмдэглэлийг тусгана.

**САНХҮҮГИЙН ҮЗҮҮЛЭЛТ**

**Санхүүгийн үзүүлэлт хэсэг** ньДүрмийн сангийн хэмжээ, Нийт орлого, Нийт зардал, Нийт хөрөнгө оруулалт, Нийт төсөвт төвлөрүүлсэн орлого гэсэн дэд хэсгүүдээс бүрдэнэ**.**

**МӨРИЙН ДУГААР:1 Дүрмийн сангийн хэмжээ нь** тайлант хугацааны байдлаар компанийнхувь нийлүүлсэн хөрөнгийн хэмжээ буюу санхүүгийн тайлан дахь өмчийн дүнг бичнэ. *Дүрмийн сангийн хэмжээ нь 2-6 мөрүүдийн нийлбэр дүнтэй тэнцүү байна.*

**МӨРИЙН ДУГААР:2 Төрийн**- Төрийн өмчийн, төрийн өмчийн оролцоотой эсхүл төрийн хамтарсан аж ахуйн нэгж бол энд дүрмийн сан дахь төрийн өмчийн тохирох дүнг нөхнө.

**МӨРИЙН ДУГААР:3 Орон нутгийн**- Орон нутгийн өмчийн, Орон нутгийн өмчийн оролцоотой эсхүл орон нутгийн хамтарсан аж ахуйн нэгж бол энд дүрмийн сан дахь өмчийн тохирох дүнг нөхнө.

**МӨРИЙН ДУГААР:4 Хувийн, Монгол Улсын**- Дүрмийн сан дахь Монгол Улсын хувийн өмчийн дүнг нөхнө.

**МӨРИЙН ДУГААР:5 Хувийн, гадаадтай хамтарсан**- Гадаадын аж ахуйн нэгжтэй хамтарсан аж ахуйн нэгж бол дүрмийн сан дахь гадаад талын өмчийн дүнг нөхнө.

**МӨРИЙН ДУГААР:6 Гадаад улсын**- Гадаад улсын хөрөнгө оруулалттай бол гадаад улсын өмчийн дүнг нөхнө.

**МӨРИЙН ДУГААР:7 Нийт орлого -** Тайлант хугацаанд шуудангийн үйл ажиллагаанаас олсон нийт орлогын дүнг бичнэ. *Нийт орлого буюу 7 дугаар**мөрийн дүн нь 8-аас 15 дугаар мөрүүдийн нийлбэр дүнтэй тэнцүү байна.*

**МӨРИЙН ДУГААР:8 Орлого, үйлчилгээний төрлөөр, Бичиг захидал**- Бичиг захидлын үйлчилгээнээс олсон орлогын дүн байна.

*Захидал гэж тодорхой этгээдэд хаягласан, дугтуйлсан болон дугтуйлаагүй гар бичмэл, хэвлэмэл баримт бичиг агуулсан шуудангийн илгээмжийг ойлгоно. (Шуудангийн тухай хуулийн, 3.1.4)*

**МӨРИЙН ДУГААР:9 Орлого, үйлчилгээний төрлөөр, Боодол-** Боодлын үйлчилгээнээс орсон орлогын дүнг нөхнө.

*Боодол гэж тодорхой этгээдэд хаягласан, эд зүйлс агуулсан битүүмжлэгдсэн шуудангийн илгээмжийг ойлгоно. (Шуудангийн тухай хуулийн, 3.1.5) Боодол, хэвлэмэл материалын хүндийн хэмжээ нь 2кг хүртэл байна. (Шуудангийн үйлчилгээнд тавих шаардлага MNS 6776:2019)*

**МӨРИЙН ДУГААР:10 Орлого, үйлчилгээний төрлөөр, Илгээлт-** Илгээлтийн үйлчилгээнээс олсон орлогын дүнг нөхнө.

*Илгээлт гэж боодлоос овор хэмжээгээр том шуудангийн илгээмжийг ойлгоно. (Шуудангийн тухай хуулийн, 3.1.6) Шуудангийн илгээлтийн дээд хязгаар 20 кг хүртэл байна. (Шуудангийн үйлчилгээнд тавих шаардлага MNS 6776:2019)*

**МӨРИЙН ДУГААР:11 Орлого, үйлчилгээний төрлөөр, Буухиа шуудан** - Буухиа шуудангийн үйлчилгээнээс олсон орлогын дүнг нөхнө.

**МӨРИЙН ДУГААР:12- МӨРИЙН ДУГААР:15 Орлого, үйлчилгээний төрлөөр, Хэвлэл захиалга (ном, сонин, сэтгүүл), Марк, үнэт цаасны борлуулалт, Хүргэлт, Бусад**- Тайлант хугацаанд шуудангийн үйлчилгээнээс олсон орлогыг дээрх ангиллын дагуу нөхнө. *Орлого, үйлчилгээний төрлөөр буюу 12 ээс 15 дугаар мөрүүдийн* *харгалзах орлогын дүнг нөхнө.*

**МӨРИЙН ДУГААР:16 НИЙТ хөрөнгө оруулалт**- Тайлант хугацаанд шуудангийн үйлчилгээнд оруулсан хөрөнгө оруулалтын дүнг бичнэ. *Нийт хөрөнгө оруулалт буюу 16 дугаар мөрийн дүн нь 17-22 дугаар мөрүүдийн нийлбэртэй тэнцүү байна.*

**МӨРИЙН ДУГААР:23 Нийт төсөвт төвлөрүүлсэн орлого** - Тайлант хугацаанд шуудангийн үйлчилгээ үзүүлэхтэй холбоотой нийт төсөвт төвлөрүүлсэн нийт орлогын хэмжээг буюу ажиллах хүчний нийгмийн даатгалын шимтгэл (НДШ), ААНОАТ, НӨАТ, ХХОАТ, импортоор орж ирсэн бараа материал, тоног төхөөрөмжийн гаалийн татварын дүн, Бүх нийтийн үйлчилгээний үүргийн сан (БНҮҮС)-д төвлөрүүлсэн хөрөнгө болон бусад төрлийн татвар, хураамжийн нийлбэр дүнг бичнэ**.** *Нийт төсөвт төвлөрүүлсэн орлого буюу 23 дугаар мөр нь 24-30 дугаар мөрүүдийн нийлбэртэй тэнцүү байна.*

Судалгаа, шинжилгээний ажлын зардал гэж байгууллагын бүх төрлийн үйл ажиллагаа, үйлчилгээний чанарыг сайжруулах, шинээр бүтээгдэхүүн үйлчилгээ нэвтрүүлэх, урт ба богино хугацааны төлөвлөгөө боловсруулахад тусгайлан төсөвлөж зарцуулсан зардлыг ойлгоно.

**МӨРИЙН ДУГААР:31 НИЙТ зардал**- Тайлант хугацаанд шуудангийн үйлчилгээтэй холбоотой нийт зардлын дүнг бичнэ. *Нийт зардал 31 дүгээр мөрийн дүн нь 32-оос 40 дугаар мөрүүдийн нийлбэртэй тэнцүү байна.*

**ХҮНИЙ НӨӨЦИЙН ҮЗҮҮЛЭЛТ**

**Хүний нөөцийн үзүүлэлт хэсэг** нь нийт ажиллагчдын тоо, ажиллагчдыг нас, хүйс, боловсролын түвшин, мэргэжил, албан тушаалаар ангилсан тоо, дундаж цалингийн үзүүлэлтээс бүрдэнэ.

**МӨРИЙН ДУГААР:40 Ажиллагчдын тоо-** Шуудангийн үйлчилгээ үзүүлэх үйл ажиллагаанд оролцож, хөдөлмөр эрхлэлтийн аль нэг статуст хамрагдаж буй нийт ажилтныг хамруулна. Цалин хөлс, орлого олох зорилгоор эдийн засгийн үйл ажиллагаанд сүүлийн долоо хоногт нэгээс дээш цагаар оролцсон ажиллагчдыг багтаана.

*Нийт ажиллагчдын тоо буюу 40 дугаар мөр нь 41-ээс 48 дугаар мөр дэх ажиллагчид насны бүлгээр, 49-өөс 50 дугаар мөр дэх ажиллагчид хүйсээр, 51-ээс 59 дүгээр мөр дэх ажиллагчид боловсролын түвшнээр, 60-аас 65 дугаар мөр дэх ажиллагчид, ажил, мэргэжлийн ангиллаар, 66-аас 75 дугаар мөр дэх ажиллагчид, албан тушаалаар ангилсан ажиллагчдын тооны нийлбэртэй тус тус тэнцүү байна.*

*(ОУЦХБ-ын аргачлалын дагуу Full Time Employee – FTE буюу бүтэн цагийн ажилтай ажилтны тоо байна. Бүтэн бус цагийн ажилтай ажилтнуудыг 8 цагийн ажлын өдрөөр дүйцүүлж, бүтэн цагийн ажилтай ажилтанд шилжүүлж тооцно.*

*ҮСХ заавар: Нийт ажиллагчдын тоо гэдэгт цалин хөлс, орлого олох зорилгоор эдийн засгийн үйл ажиллагаанд оролцож, хөдөлмөр эрхлэлтийн аль нэг статуст хамрагдаж буй иргэдийг хамруулна. Цалин хөлс, орлого олох зорилгоор эдийн засгийн үйл ажиллагаанд сүүлийн долоо хоногт нэгээс дээш цагаар оролцсон ажиллагчдыг багтаана.)*

Ажиллагчдын мэргэжлийн байдал нь албан тушаалтай хамааралгүй бөгөөд ажилтны эзэмшсэн мэргэжлийн код ангиллын дагуу тоог гаргана.

Албан тушаалын ангиллыг өөрийн байгууллагын бүтэц, ажлын байрны нэршилд дүйцүүлэн ойлгож, бөглөнө.

**МӨРИЙН ДУГААР:79 Нийт ажиллагчдын сарын дундаж цалин** гэдэг нь тайлант хугацаанд цалин, хөлс авсан ажиллагчдын тоогоор жигнэсэн нийт цалин хөлс болон тайлант хугацаанд цалин, хөлс авсан ажиллагчдын тооны харьцаа юм.

**МӨРИЙН ДУГААР:80-89 Дундаж цалин, албан тушаалаар-** Харгалзах албан тушаалын ажиллагчдын нийт цалинг харгалзах албан тушаалтнуудын тоонд харьцуулж гаргана.

**ҮЙЛЧИЛГЭЭНИЙ ҮЗҮҮЛЭЛТҮҮД**

**МӨРИЙН ДУГААР:90 Нийт илгээмжийн гардуулалтын тоо, хүргэлтийн төрлөөр-** Тайлант хугацаанд шуудангийн үйлчилгээний нийт илгээмжийн гардуулалтын тоог хүргэлтийн төрлөөр нөхөх ба Үйлчилгээний салбар цэгээр, Шуудангийн хайрцгаар, Шуудангийн ухаалаг хайрцгаар (Smart box), Хаягаар гэсэн нийт илгээмжийн хүргэлтийн дүнтэй тэнцүү байна. *Нийт илгээмжийн гардуулалтын тоо, хүргэлтийн төрлөөр буюу 90 дугаар мөрийн дүн нь 91,100,109,118 дугаар мөрүүдийн нийлбэртэй тэнцүү байна. 90 дугаар мөрийн дүн 127 дугаар мөрийн дүнтэй ижил байна.*

**МӨРИЙН ДУГААР:91 Нийт гардуулалтын тоо салбар, цэгээр-** Тайлант хугацаанд үйлчилгээний салбар цэгээр хүргэсэн шуудангийн илгээмжийн гардуулалтын тооны нийлбэр байна. *91 дугаар мөрийн дүн нь 92-99 дугаар мөрийн нийлбэртэй тэнцүү байна.*

**МӨРИЙН ДУГААР:100 Нийт гардуулалтын тоо хайрцгаар-** Тайлант хугацаанд хайрцгаар хүргэсэн шуудангийн илгээмжийн гардуулалтын тооны нийлбэр байна. *100 дугаар мөрийн дүн нь 01-108 дугаар мөрийн нийлбэртэй тэнцүү байна.*

**МӨРИЙН ДУГААР:109 Нийт гардуулалтын тоо, ухаалаг хайрцгаар-** Тайлант хугацаанд ухаалаг хайрцгаар хүргэсэн шуудангийн илгээмжийн гардуулалтын тооны нийлбэр байна. *109 дугаар мөрийн дүн нь 1110-117 дугаар мөрийн нийлбэртэй тэнцүү байна.*

**МӨРИЙН ДУГААР:118 Нийт гардуулалтын тоо, хаягаар-** Тайлант хугацаанд хаягаар хүргэсэн шуудангийн илгээмжийн гардуулалтын тооны нийлбэр байна.  *118 дугаар мөрийн дүн нь 119-126 дугаар мөрийн нийлбэртэй тэнцүү байна.*

**МӨРИЙН ДУГААР:127 Нийт илгээмжийн гардуулалтын тоо, үйлчилгээний төрлөөр-** Тайлант хугацаанд нийт шуудангийн илгээмжийн гардуулалтын тоо нь Шуудангийн үндсэн үйлчилгээ, Шуудангийн нэмэлт үйлчилгээний хүргэлтийн дүнтэй тэнцүү байна. *Нийт илгээмжийн гардуулалтын тоо, үйлчилгээний төрлөөр буюу 127 дугаар мөрийн дүн нь 128-134 дүгээр дүнтэй тэнцүү байна. 127 дугаар мөрийн дүн нь 90 дугаар мөрийн дүнтэй ижил байна.*

**СОЛИЛЦООНЫ ҮЗҮҮЛЭЛТҮҮД**

**МӨРИЙН ДУГААР:135 Нийт бичиг захидлын солилцоо-** Тайлант хугацааны дотоод, гадаад шуудангийн бичиг захидлын /энгийн болон баталгаат, буухиа, цахим худалдаа/ орох, гарах нийт солилцооны нийлбэр дүнг бичнэ. *Нийт бичиг захидлын солилцоо буюу 135 дугаар мөрийн дүн нь 136-148 дүгээр мөрийн дүнтэй тэнцүү байна.*

**МӨРИЙН ДУГААР:149 Нийт илгээлтийн солилцоо-** Тайлант хугацаанд дотоод, гадаад шуудангийн илгээлтийн /энгийн болон буухиа, цахим худалдаа/ орох, гарах нийт солилцооны нийлбэр дүнг бичнэ. *Нийт илгээлтийн солилцоо буюу 149 дүгээр мөрийн дүн нь 150-161 дүгээр мөрийн дүнтэй тэнцүү байна.*

**МӨРИЙН ДУГААР:162 Нийт боодлын солилцоо-** Тайлант хугацаанд дотоод, гадаад шуудангийн боодлын /энгийн болон баталгаат, буухиа, цахим худалдаа/ орох, гарах нийт соли163-174 *дүгээр мөрийн дүнтэй тэнцүү байна.*

**МӨРИЙН ДУГААР:175 Улс хооронд /транзит/, дамжин өнгөрөх-** Тайлант хугацаанд улс хооронд дамжин өнгөрч байгаа шуудангийн илгээмжийн дүнг бичнэ.

**МӨРИЙН ДУГААР:176 Улс хооронд /транзит/, буцаалт-** Тайлант хугацаанд дамжин өнгөрсөн шуудангаас буцаалт хийгдсэн шуудангийн илгээмжийн дүнг бичнэ.

**ҮЙЛЧИЛГЭЭНИЙ ЧАНАРЫН ҮЗҮҮЛЭЛТҮҮД**

**МӨРИЙН ДУГААР:177 Сүлжээний бэлэн байдал, Шуудангийн хүргэлтийн машины бэлэн байдал-** Тайлант хугацаанд шуудангийн хүргэлтийн машины гэмтэл сааталгүй ажилласан хугацааг нийт ажиллах ёстой хугацаанд харьцуулж гаргана.

**МӨРИЙН ДУГААР:178 Сүлжээний бэлэн байдал, Илгээмжийн гардуулалтын чанар-** Илгээмжийн гардуулалтын чанарыг гаргахдаа тайлант хугацаанд хугацаандаа хүргэгдсэн илгээмжийн гардуулалтын тоог нийт илгээмжийн гардуулалтын тоотой харьцуулан гаргана.

**МӨРИЙН ДУГААР:179 1000 үйлчлүүлэгчид ногдох гомдлын тоо-** Тайлант хугацаанд үйлчлүүлэгчээс ирсэннийт илгээмжийн гомдлын тоогтайлант хугацааны нийт илгээмжийн гардуулалтын тоотой харьцуулан 1000-д үржүүлж тооцно.

**МӨРИЙН ДУГААР:180 Үйлчлүүлэгчээс ирсэн нийт гомдлын тоо-** Тайлант хугацаанд үйлчлүүлэгчээс ирсэн нийт гомдлын тоо байна.

Гомдлыг тооцохдоо тайлант хугацаанд хүлээн авсан шуудангийн илгээмжтэй холбоотой бүх гомдлыг гомдлын хүчинтэй эсэх, сэдвээс үл хамааран багтаасан байна. Нэг үйлчлүүлэгч нэг сэдвээр нэгээс илүү Гомдол гаргах тохиолдолд гомдлын тохиолдол тус бүрийг тусад нь тоолно. Хэрэв үйлчлүүлэгч одоо байгаа гомдлыг хаахаас өмнө дахин Гомдол гаргавал түүнийг тусдаа Гомдол гэж үзэхгүй, харин эхний хаагдаагүй гомдлын үргэлжлэл гэж үзнэ.

**МӨРИЙН ДУГААР:181 Гомдлын тоо төрлөөр, Үйлчилгээний ажилтны зан харилцаа-** Тайлант хугацаанд ирсэн нийт гомдлоос үйлчилгээний ажилтны зан харилцаатай холбоотой гомдлын тоо байна.

**МӨРИЙН ДУГААР:182 Гомдлын тоо төрлөөр, Шуудангийн үйлчилгээний талаар-** Тайлант хугацаанд ирсэн нийт гомдлоос шуудангийн үйлчилгээтэй холбоотой гомдлын тоо байна.

**МӨРИЙН ДУГААР:183 Гомдлын төрлөөр Бусад-** Тайлант хугацаанд ирсэн нийт гомдлоос дээрхээс бусад гомдлын тоо байна.

**МӨРИЙН ДУГААР:184 Үйлчлүүлэгчийн гомдлыг барагдуулсан дундаж хугацаа-** Тайлант хугацаанд ирсэн Гомдол тус бүрийг барагдуулсан хугацааны нийлбэрийг нийт гомдлын тоонд харьцуулж гаргана.

**МӨРИЙН ДУГААР:185 Үйлчлүүлэгчийн гомдол барагдуулсан хувь-** Тайлант хугацаанд нийт барагдуулсан гомдлын тоог нийт гомдлын тоотой харьцуулан гаргана.

**ХАРИЛЦАА ХОЛБООНЫ ЗОХИЦУУЛАХ ХОРОО**

**Зах зээл, үнэ тарифын зохицуулалтын газар**

**Судалгаа шинжилгээний хэлтэс**

**Утас: 11-304258**